b'\n_START_ARTICLE_\nStavrolit\n_START_SECTION_\nLastnosti\n_START_PARAGRAPH_\nMineral kristalizira v monoklinskem kristalnem sistemu in ima precej zapleteno kemijsko sestavo - (Fe,Mg,Zn)\xe2\x82\x82Al\xe2\x82\x89(Si,Al)\xe2\x82\x84O\xe2\x82\x82\xe2\x82\x80(OH)\xe2\x82\x84. Razmerja med \xc5\xbeelezom, magnezijem in cinkom so zelo razli\xc4\x8dna._NEWLINE_Posebna lastnost stavrolita je pogosto dvoj\xc4\x8di\xc4\x8denje v zna\xc4\x8dilni obliki pravokotnega ali po\xc5\xa1evnega kri\xc5\xbea, kristali sami pa so prizmati\xc4\x8dni. Pogosto so ve\xc4\x8dji od obkro\xc5\xbeujo\xc4\x8dih mineralov in se zato imenjejo porfiroblasti. V tankih rezinah imajo podobno dvolomnost kot kremen.\n_START_SECTION_\nNahajali\xc5\xa1\xc4\x8da\n_START_PARAGRAPH_\nNajpogosteje se pojavlja v metamorfnih kamninah kot so sljude in gnajsi, ki so nastali pri vi\xc5\xa1jih temperaturah in tlakih. Spremljajo\xc4\x8di minerali so granat almandin, sljude in kianit, pa tudi albit, biotit in silmanit. Srednjetamepraturni stavrolit je indikator amfibolskih facijev._NEWLINE_V Sloveniji so ga na\xc5\xa1li pri Cezlaku na Pohorju.\n_START_SECTION_\nUporaba\n_START_PARAGRAPH_\nStavrolit je eden od indeksnih mineralov za ocenjevanje temperature, globine in tlaka, pri katerih je potekal metamorfizem._NEWLINE_Neko\xc4\x8d se je uporabljal kot brusilno in polirno sredstvo, za izdelavo livarskih kalupov in polnilo, danes pa nima velikega gospodarskaga pomena. Uporabljal se je tudi za izdelavo amuletov, za katere se je izkazalo, da so ve\xc4\x8dinoma temno rjavo pobarvani ponaredki.'